**Մյուզիքլի թատրոն** (ինչպես նաև` Մոսկվայի մյուզիքլի թատրոն), թատրոն Մոսկվայում, Ռուսաստանում։ Գտնվում է «Ս. Պ. Գորբունովի անվան մշակույթի պալատ»-ի շենքում, որը պատկանում է Խրունիչովի անվան պետական տիեզերական գիտա-արտադրական կենտրոնին։ Ղեկավարվում է «Մյուզիքլի թատրոն» ընկերության կողմից։ Այն այստեղ ներկայացումներ է բեմադրում և կազմակերպում է այլ միջոցառումերի անցկացումը։

Պատմություն
-----------

### «Հացի կոշտ կտոր» ("Горбушка")

Մոսկվայի առաջին ակումբային շինություններից մեկը կառուցվել է 1929-1938 թվականներին ճարտարապետ Յակով Կորնֆելդի նախագծով։ Արտաքին տեսքը 20-րդ դարի 20-ական թվականների նովատորյան ձևով է, իսկ ներքին հարդարանքը ար-դեկո ոճով է։ Այս պալատը տասնամյակներ շարունակ եղել է Մոսկվայի արևմտյան մասի գլխավոր թատերա-համերգային տարածքը։ Այստեղ ելույթ են ունեցել Մեծ թատրոնի, Մոսկվայի գեղարվեստական ակադեմիական թատրոնի, «Սովրեմեննիկ» թատրոնի խմբերը։
80-ականների կեսերին պալատը գործունեության տարածք է դարձել ինքնագործ երաժշտության ակումբի համար, իսկ ավելի ուշ` հիմնական համերգային դահլիճ ռոքերների համար։ Այստեղ անց են կացվել այս երաժշտական ուղղության համերգներ ու փառատոններ մինչև 2010 թվականի հունիս, իսկ հետո այն փակվել է վերակառուցման համար։

### «Մյուզիքլի թատրոն»

«Горбушка» վերակառուցված շենքը բացվել է նոր «Մյուզիքլի թատրոն» անվամբ Մաքսիմ Լեոնիդովի «Պիտերից Մոսկվա» հոբելյանական համերգով 2012 թվականի փետրվարի 17-ին։ Վերակառուցման վրա ծախսվել է կես տարի և 100 միլիոն ռուբլի։ Նախասրահի ու հանդիսասրահի ներքին հարդարանքը ժամանակակից տեսք է ձեռք բերել։ Առաջին թատերական ներկայացումն է եղել «Ժամանակները չեն ընտրում» մյուզիքլը։ Այն բեմադրվել է փետրվարի 21-ին։ 

Հանդիսասրահի տեսքը բեմից
Մայիսի 29-ին այստեղ կայացել է ՏԷՖԻ հեռուստատեսային արվեստի ոլորտի մրցանակաբաշխության 17-րդ հանդիսակարգը։
2012 թվականի նոյեմբերին «Մյուզիքլի թատրոնը» բացել է թատերական սեզոնը «Վատնողները» մյուզիքլի առաջնախաղով։ 2013 թվականի սեպտեմբերի 20-ին խաղացանկին ավելացել է «Կյանքը հիասքանչ է» ռեվյուն
2014 թվականի հոկտեմբերի 22-ին թատրոնը բացել է չորրորդ խաղաշրջանը Ռայմոնդ Պաուլսի երաժշտությամբ գրված «Ամեն ինչ Մոխրոտիկի մասին» կատակերգական մյուզիքլով։ 
2015 թվականին թատրոնում թարմացվել են հնչունային սարքավորումները։
2016 թվականի մարտի 17-ին կայացել է «Ոճիր և պատիժ» ռոք-օպերայի առաջնախաղն ըստ Ֆ. Դոստոևսկու համանուն վեպի, իսկ աշնանը կայացել է «Կրկեսի արքայադուստրը» մյուզիքլի առաջնախաղը, որը բեմադրվել է 7 Fingers (Կանադա) թատրոն-կրկեսի հետ համատեղ։
2017 թվականին «Ոճիր և պատիժ» ռոք-օպերան ներկայացվել է ազգային թատերական «Ոսկե դիմակ» մրցանակաբաշխությանը 6 անվանակարգերում։ Անվանակարգերի հաղթող են դարձել Էդուարդ Արտեմևը և Մարիա Բրյուկը։
2016/17 թվականների թատերաշրջանը թատրոնն ավարտել է «Կրկեսի արքայադուստրը» մյուզիքլի երկու ցուցադրությամբ Ա. Պ. Չեխովի անվան միջազգային թատերական փառատոնի շրջանակներում։ Դա թատրոնի վերջին խաղաշրջանն էր նախկին շենքում։ Թատրոնը հայտարարել է Մշակույթի պալատից նախկին «Ռոսիա» կինոթատրոնի շենք տեղափոխվելու մասին։

Ներկայացումներ
--------------

### Մյուզիքլի թատրոն

«Ամեն ինչ Մոխրոտիկի մասին» մյուզիքլի դերասանները խոնարհվում են

| **Բացման ամսաթիվ** | **Փակման ամսաթիվ** | **Բեմադրություն** | **Ժանր** |
| --- | --- | --- | --- |
| 21.02.2012 | վարձույթ | «Ժամանակները չեն ընտրում» | մյուզիքլ
  |
| 18.11.2012 | 20.12.2015 | «Վատնողները» | մյուզիքլ
  |
| 20.09.2013 | վարձույթ | «Կյանքը հիասքանչ է» | ռեվյու
  |
| 22.10.2014 | վարձույթ | «Ամեն ինչ Մոխրոտիկի մասին» | մյուզիքլ
  |
| 17.03.2016 | վարձույթ | «Ոճիր և պատիժ» | ռոք-օպերա
  |
| 12.10.2016 | վարձույթ | «Կրկեսի արքայադուստրը» | մյուզիքլ
  |
|

### Համերգային

| **Բացման ամսաթիվ** | **Փակման ամսաթիվ** | **Ընկերություն** | **Բեմադրություն** | **Ժանր** |
| --- | --- | --- | --- | --- |
| 18.10.2013 | 01.12.2013 | «Ռուսական մյուզիքլ» | «Ալ առագաստներ» | մյուզիքլ
  |
| 30.10.2013 | 17.11.2013 | «7 մատ» | «Հետքեր» | կրկեսային ներկայացում
  |
| 10.02.2015 | 01.03.2015 | «7 մատ» | «Խոհանոց։ Բացահայտումներ» | կրկեսային ներկայացում 
  |
|

### Համերգներ

* 2012: «Պիտերից Մոսկվա» — Մաքսիմ Լեոնիդով։
* 2014: «Մաեստրո» — Ռայմոնդ Պաուլս, «Սերգեյ Մազաև. 55» — Սերգեյ Մազաև։
* 2015: «Ուիթնի Հյուսթոնի հիշատակին» — ռուսական էստրադայի աստղեր, «Դասականի խաղ» — Եվգենի Մարգուլիս, «Լյուդմիլա Գուրչենկոն բոլոր ժամանակների համար» — կինոյի և թատրոնի դերասաններ, «Պիաֆ։ Սինատրա։ 100» — կինոյի և թատրոնի դերասաններ։

Տեխնիկական տվյալներ
-------------------

* Հանդիսասրահը տեղավորում է 1206 մարդ,
* Բեմի մակերեսը։ 304м²:

Հետաքրքիր փաստեր
----------------

«Մյուզիքլի թատրոնը» դարձել է երկրորդ թատրոնը Մոսկվայում Մոսկվայի հրեական թատրոնից հետո, որտեղ ներկայացումների ծրագրերը բաժանվում են հանդիսատեսին անվճար։

Պատկերասրահ
-----------

* Երկրորդ հարկի նախասրահըԵրկրորդ հարկի նախասրահը
* ԲուֆետԲուֆետ
* Պարտերը և բեմըՊարտերը և բեմը

Ծանոթագրություններ
------------------

1. ↑  Мария Ганиянц. Театр мюзикла откроют на два месяца позже из-за ремонтных работ (15 ноября 2011).
2. ↑  Дворец культуры имени С. П. Горбунова. Archived 2017-10-19 at the Wayback Machine. СОВАРХ.
3. ↑  О здании Archived 2018-09-08 at the Wayback Machine.. «Московский Театр мюзикла».
4. ↑  Алиса По. В ДК Горбунова открывается Театр мюзикла
5. ↑  «Театр мюзикла» открыл новый сезон. Мюзиклы.Ru
6. ↑  Ольга Еленская. Звёзды пришли в восторг от эпатажной Золушки.
7. ↑  Пресс-конференция спецпредставителя Президента РВ по международному культурному сотрудничеству Михаила Швыдкого
8. ↑  «Мир»: «Культурный обмен». Кто сыграет в мюзикле «Преступление и наказание».
9. ↑  АНО Театр мюзикла. EventCatalog.ru.
10. 1 2  Анна Гордеева. Бродвей Театру мюзикла не указчик
11. ↑  АНО Театр мюзикла. EventCatalog.ru

Արտաքին հղումներ
----------------

* «Մյուզիքլի թատրոնի» պաշտոնական կայքը (ռուս.):
* «Մյուզիքլի թատրոնի» էջը Facebook կայքում (ռուս.):